
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

ОТНОСНО: Определяне на представител и начин на гласуване на проектите на решения, посочени в Уведомление № 9613/21.07.25 г. и покана за провеждане на редовно Общо събрание на акционерите на „УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС“ АД

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
[bookmark: _GoBack]На 27 юли 2025 г. е постъпила Покана с вх. № 19-00-363/21.07.25 г. от проф. д-р В. Гончев – председател на Съвета на директорите на УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС АД (УМБАЛ БУРГАС АД) за свикване на извънредно Общо събрание на акционерите на Дружеството, което се налага поради настъпилата преждевременна смърт на изпълнителния директор на лечебното заведение доц. д-р Б. Миразчийски и настъпилото в резултат на това редуциране на броя на членовете на Съвета под необходимия минимум от 3-ма.
Общото събрание ще се проведе на 27.08.2025 г. от 11.00 часа в кабинета на Изпълнителния директор на лечебното заведение - на адреса на управление на „УМБАЛ - БУРГАС” АД - гр. Бургас, бул. „Стефан Стамболов“  № 73. 
В случай, че на насроченото събрание няма кворум, е предвидено то да се проведе на 11.09.2025 г. от 11:00 ч.
В поканата е представен и дневен ред за провеждане на извънредното заседание и съответните решения към него, както следва:
1. Промяна в състава на Съвета на директорите.
Проекти на решение:
1.1. Общото събрание на акционерите приема предложената промяна в състава на съвета на директорите чрез освобождаване на проф. д-р В. Гончев като член на Съвета на директорите и избор на негово място за нов член на съвета на директорите и независим член на В. Костова за срок до провеждане на конкурс по реда на чл. 21, ал. 1 от Закона за публичните предприятия, след деклариране на обстоятелствата по чл. 20, ал. 1, т. 9-т.12 от същия закон.
1.2. Общото събрание на акционерите приема предложената промяна в състава на съвета на директорите чрез освобождаване на доц.д-р Б.  Миразчийски като член на Съвета на директорите и избор на негово място за нов член на съвета на директорите и представител на държавата, който отговаря на изискванията на чл. 63, ал. 1 от Закона за лечебните заведения на проф. д-р В. Гончев за срок до провеждане на конкурс по реда на чл. 21, ал. 1 от Закона за публичните предприятия, след деклариране на обстоятелствата по чл. 20, ал. 1, т. 9 – т. 12 от същия закон.

В разпоредбата на чл. 20, т. 1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас е упоменато, че представителите на общината в търговските дружества, в които общината е съдружник или акционер предлагат за одобрение от Общинския съвет варианти за решения по въпросите от предварително обявения Дневен ред на съответния орган за управление.
Предвид изложеното и на основание чл. 21, ал. 1, т. 9 от Закона за местното самоуправление и местната администрация, чл. 19 и чл. 20, т.1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следните
Р Е Ш Е Н И Я:
1. Определя Мария Куманова – директор на дирекция “Демографски политики, мониторинг и контрол” – за представител на Община Бургас в редовното общо събрание, насрочено за 27.08.2025 г., от 11:00 ч. в кабинета на Изпълнителния директор на дружеството, на адреса на управление на УМБАЛ - БУРГАС АД - гр. Бургас, бул. „Стефан Стамболов“  № 73 и резервна дата 12.06.2024 година.
2. Оправомощава представителя в Общото събрание да гласува по предложените въпроси от дневния ред, както следва: 
По проекта на решение по т. 1.1 от ДР: Общото събрание на акционерите приема предложената промяна в състава на съвета на директорите чрез освобождаване на проф. д-р В. Гончев като член на Съвета на директорите и избор на негово място за нов член на съвета на директорите и независим член на В.  Костова за срок до провеждане на конкурс по реда на чл. 21, ал. 1 от Закона за публичните предприятия, след деклариране на обстоятелствата по чл. 20, ал. 1, т. 9-т.12 от същия закон – „ЗА“.  
По проекта на решение по т. 1.2 от ДР: Общото събрание на акционерите приема предложената промяна в състава на съвета на директорите чрез освобождаване на доц. д-р Б. Миразчийски като член на Съвета на директорите и избор на негово място за нов член на съвета на директорите и представител на държавата, който отговаря на изискванията на чл. 63, ал. 1 от Закона за лечебните заведения на проф.д-р В. Гончев за срок до провеждане на конкурс по реда на чл. 21, ал. 1 от Закона за публичните предприятия, след деклариране на обстоятелствата по чл. 20, ал. 1, т. 9 – т. 12 от същия закон. – „ЗА“.
3. На основание чл. 60, ал. 1 от Административнопроцесуалния кодекс допуска предварително изпълнение на решенията по т.1 и 2 от настоящата докладна записка.
Приложения: 
1. Уведомление с вх. № 19-00-363/21.07.25 г. и покана за свикване на извънредно Общо събрание на акционерите на „УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС“ АД, ведно с материали за неговото провеждане.

